* ΗΜΕΡΙΔΑ ΦΙΛΑΝΑΓΝΩΣΙΑΣ
* ΜΥΡΙΝΑ ,24 ΑΠΡΙΛΙΟΥ 2013

**Η ΑΝΑΓΝΩΣΤΙΚΗ ΣΥΜΠΕΡΙΦΟΡΑ ΤΩΝ ΕΛΛΗΝΩΝ**

* Διαβάζουν οι Έλληνες;
* Οι Έλληνες συγκριτικά με τους άλλους Ευρωπαίους δε φημιζόμαστε για αναγνώστες και οι έρευνες αποδεικνύουν **ότι ο Έλληνας δε διαβάζει τόσο λογοτεχνικά βιβλία**.
* *Μπορεί να αγοράζουν τουλάχιστον δυο ή τρεις φορές τη βδομάδα αθλητικές εφημερίδες και περιοδικά με σχόλια κοινωνικά,* ***βιβλία όμως σπάνια****.*
* **Ποιοι διαβάζουν σήμερα;**
* Οι γονείς γκρινιάζουν. Το ίδιο και οι δάσκαλοι. **Οι νέοι σήμερα δεν διαβάζουν λογοτεχνία.**
* Παλιά, στις δεκαετίες του '60 και του '70, **οι νέοι διάβαζαν κλασικούς συγγραφείς**, ίσως γιατί τότε οι αποδράσεις προς την τέχνη και τις διεξόδους από την καθημερινότητα δίδονταν μόνο μέσω των μυθιστορημάτων και των διηγημάτων: *Οι μεγάλες προσδοκίες, Έγκλημα και τιμωρία, Άννα Καρένινα, Κι απ' τους δικούς μας: Ταξίδι με τον Έσπερο, Eroica, Λεωνής, Τα μυστικά του βάλτου*.
* Σήμερα, **η εικόνα έχει αντικαταστήσει τον λόγο**. Η τηλεόραση, το διαδίκτυο, τα ηλεκτρονικά παιχνίδια ελκύουν τους νέους, που διαθέτουν τον χρόνο τους στο έτοιμο, το εντυπωσιακό και, γιατί όχι, στο βίαιο.
* Ο βιβλιοκριτικός **Μάικλ Νόρις Michael Norris** -**ΝΕΑ ΥΟΡΚΗ**
* *«Τα αγόρια διαβάζουν ελάχιστα* *και τα κορίτσια με λιγότερη όρεξη από ό,τι παλιότερα. Προτιμούν να βλέπουν τηλεόραση και να παίζουν με τις ώρες ηλεκτρονικά παιχνίδια. Βλέπουν* *την ανάγνωση σαν αγγαρεία. Πώς θα τα κάνω να αγαπήσουν το βιβλίο;».*
* **Οι περισσότεροι γονείς πιστεύουν ότι η ανάγνωση έχει χάσει τη μάχη για τα παιδιά που μεγαλώνουν στην εποχή της εικόνας**.
* Τι απαντούν οι νέοι στην Ελλάδα;
* "*Έξι και 7 ώρες στο σχολείο, άλλες τόσες στο φροντιστήριο, πού όρεξη για διάβασμα; Στον ελάχιστο ελεύθερο χρόνο που μας μένει, πάμε για καφέ, βλέπουμε καμιά ταινία ή απλώς βγαίνουμε έξω και περνάμε καλά", λένε η Μαρία, η Μαργαρίτα και η Ελπίδα. Όλες πηγαίνουν στην τρίτη Λυκείου. "Οι πανελλήνιες είναι μεγάλο ζόρι", ομολογούν. "Θέλουμε να τελειώσουμε. Δεν θέλουμε να βλέπουμε τα βιβλία ούτε ζωγραφιστά", προσθέτουν γελώντας.*
* *Πηγή: Αυγή*
* **Γήπεδο ναι, διάβασμα ποτέ!**

*Ο Δημήτρης μαζί με τον Κώστα, 25 χρόνων αμφότεροι, συνάδελφοι σε ζαχαροπλαστείο, πάνε συχνά στο γήπεδο, αλλά "δεν αφιερώνουμε χρόνο στο διάβασμα. Δεν μας αρέσει. Καταλαβαίνουμε ότι μπορεί να χάνουμε κάτι ωραίο, αλλά ο καθένας πρέπει να κάνει αυτό που τον ευχαριστεί. Άλλωστε ενήμεροι είμαστε. Μπαίνουμε σε σάιτ και μαθαίνουμε τι γίνεται".* ***Από μικροί πάντως δεν τα πήγαιναν και πολύ καλά με τα.. βιβλία.*** *"Δεν μας άρεσε το διάβασμα. Το μυαλό μας ήταν στην μπάλα!" Για το μέλλον δεν αποκλείουν τίποτα, αλλά "δύσκολα θα αλλάξουμε συνήθειες".*

*Πηγή: Αυγή*

* Η πανελλήνια έρευνα που πραγματοποίησε **το Εθνικό Κέντρο Βιβλίου (1999,2004,2010)**
* **Το προφίλ του Έλληνα αναγνώστη σε αριθμούς**
* **▼
8,1%.** Το ποσοστό των Ελλήνων που διαβάζουν **περισσότερα από 10 βιβλία** τον χρόνο (**780.000**- **συστηματικοί αναγνώστες**)

 **34,2%.** Το ποσοστό των Ελλήνων **που διαβάζουν 1-9 βιβλία τον χρόνο**

 (**ασθενέστεροι αναγνώστες**)

 **39%.** Το ποσοστό των Ελλήνων που **δεν διαβάζουν λόγω έλλειψης χρόνου.**

  **35-54-** Οι ηλικίες των περισσότερων από αυτούς **που διαβάζουν τουλάχιστον 10 βιβλία τον χρόνο.**

 **40,2%. Το ποσοστό των γυναικών** που διαβάζουν από 1-9 βιβλία το χρόνο, έναντι 28% των ανδρών.

 **73%.** Το ποσοστό των αναγνωστών που προτιμούν **την ελληνική λογοτεχνία.**

* "το **54%** των ατόμων που **τοποθετούν εαυτούς στην Αριστερά,** διαβάζει παραπάνω από ένα βιβλίο το χρόνο". Επίσης, από τους συστηματικούς αναγνώστες (πάνω από δέκα βιβλία κατά μέσο όρο) το μεγαλύτερο ποσοστό (29%) δηλώνει γενικότερα "κοντά στην Αριστερά".
* Αγροτικές περιοχές
* **Eνδιαφέρον στοιχείο που αφορά τις αγροτικές περιοχές, είναι το πολύ υψηλό ποσ**οστό ανάγνωσης που κατέχουν τα βιβλία **με θεματογραφία γύρω από την οικογένεια**.
* **Oι γυναίκες διαβάζουν περισσότερο** απ’ ό,τι οι άνδρες και κυρίως μυθιστορήματα, διηγήματα, και ποίηση.
* Η έρευνα δείχνει ότι **οι βιβλιόφιλοι δεν** είναι άνθρωποι που μένουν κλεισμένοι στο σπίτι διαβάζοντας, όπως θέλει το γνωστό κλισέ. Αντίθετα **συμμετέχουν περισσότερο από τον µέσο όρο στην πολιτιστική ζωή:** διαβάζουν εφημερίδες, ακούν ραδιόφωνο, πηγαίνουν σινεμά , θέατρο, επισκέπτονται εκθέσεις, αρχαιολογικούς χώρους περισσότερο από άλλους. Επίσης βγαίνουν έξω περισσότερο, σε εστιατόρια, καφέ, µπαρ, κέντρα µε ζωντανή μουσική, ενώ πηγαίνουν περισσότερο και σε γυμναστήρια.
* Το µόνο που κάνουν λιγότερο είναι να βλέπουν τηλεόραση.
* Ο γενικός πληθυσμός παρακολουθεί κατά µέσο όρο **3 ώρες και 18** λεπτά τηλεόραση, **οι ασθενέστεροι αναγνώστες 2 ώρες και 45** λεπτά και οι **συστηµατικότεροι αναγνώστες 2 ώρες και 11 λεπτά**.
* Τι διαβάζουμε;
* Σε γενικές γραμμές διαβάζεται η **λογοτεχνία, ελληνική και ξέ**νη, κυρίως δε, **μυθιστορήματα, διηγήματα και νουβέλες.**
* Mικρό είναι το ενδιαφέρον για τα
* **απομνημονεύματα,** ακόμη πιο μικρό για
* την **ποίηση** και ελάχιστο για
* τα **θεατρικά έργα**.
* Πιο δημοφιλή στο αναγνωστικό κοινό είναι **τα μυθιστορήματα με ιστορικές και κοινωνικές αναφορές.**
* Δημοφιλή επίσης, είναι **τα αισθηματικά** και τα **αστυνομικά μυθιστορήματα**, ενώ αυξητική τάση παρουσιάζουν τα **βιβλία επιστημονικής φαντασίας.**
* Όχι και τόσο δημοφιλή είναι τα μυθιστορήματα με πολιτικές αναφορές, υπαρξιακές ή φιλοσοφικές κατευθύνσεις.
* **Υψηλότερο ποσοστό ανάγνωσ**ης
* **παρατηρείται**
* στα ανώτερα κοινωνικά στρώματα
* στους μορφωμένους
* **στις γυναίκες**
* στις ηλικιακές ομάδες έως 44 ετών και
* στις αστικές περιοχές
* **Kατά γεωγραφικές περιφέρειες, διαβάζουν περισσότερο**
* στα **νησιά του Iονίου-στο Nότιο Aιγαίο** και στην **Aττική**.
* **Aντιθέτως, στο Bόρειο Aιγαίο, στη Δυτική Eλλάδα και στην Kρήτη παρατηρείται συγκέντρωση υψηλών ποσοστών εκείνων που δεν διαβάζουν καθόλου.**
* Γιατί δεν διαβάζουμε;
* **Σχετικά με το «γιατί δεν διαβάζουν», οι ερωτηθέντες έφεραν σαν πρώτο λόγο την έλλειψη χρόνου, ανεξάρτητα με την κοινωνική τάξη στην οποία ανήκουν, το φύλο, το μορφωτικό επίπεδο ή την περιοχή κατοικίας, ενώ ένα σημαντικό ποσοστό δήλωσε είτε ότι «δεν του αρέσει το διάβασμα» είτε ότι «βαριέται».**
* Aναφορικά με την **οικογενειακή κατάσταση**, τα βάρη του σπιτιού φαίνεται πως δεν αφήνουν χρόνο και διάθεση για διάβασμα. Γι’ αυτό και οι εργένηδες διαβάζουν περισσότερο από εκείνους που συζούν ή είναι παντρεμένοι με ή χωρίς παιδιά.
* Έχει ενδιαφέρον επίσης να αναφερθεί ότι **οι χρήστες των νέων τεχνολογιώ**ν και του ίντερνετ αποδεικνύονται φίλοι του βιβλίου σε αντίθεση με όσους δεν χρησιμοποιούν το Διαδίκτυο ή γενικότερα δεν είναι εξοικειωμένοι με τις νέες τεχνολογίες.
* **Βιβλίο και παιδί**
* Το βιβλίο είναι ένας **καλός φίλος** για το παιδί, σύντροφος και συμπαραστάτης αγαπητός.
* Το βιβλίο **αναπτύσσει πολύπλευρα την προσωπικότητα του παιδιού,** καλλιεργεί τη γλωσσική του έκφραση, δίνει φτερά στη φαντασία του, προβάλλει αξίες, τρόπους ζωής και πολιτισμούς, **συμβάλλει στην καλύτερη αντίληψη του εαυτού του και του κόσμου γύρω του.**
* Τι μπορούν να βρουν τα παιδιά στα βιβλία;
* Την απάντηση σ’ ένα θέμα που τ’ απασχολεί.
* Να ταυτιστούν με θετικά πρότυπα.
* Να αποδράσουν από την καθημερινότητα.
* Να ανακαλύψουν πλευρές του εαυτού τους.
* Να γνωρίσουν καλύτερα τους άλλους…

 ▼

* **Gustave Flaubert** «*διάβασε για να ζήσεις»*

***Πρέπει να διαβάζουμε για να ζήσουμε- «****αυτό**είναι που μας κάνει να ξεχωρίζουμε από τα ζώα, απ’ τους βαρβάρους, απ’ το άξεστο κτήνος, απ’ τον φανατικό οπαδό , από το δικτάτορα που θριαμβεύει, απ’ τον λαίμαργο υλιστή».*

 Για να γίνει κάποιος αναγνώστης πρέπει να καλλιεργήσει **αναγνωστικές συνήθειες** και **αναγνωστική συμπεριφορά**

* Η μύηση των μαθητών στο μαγευτικό κόσμο της λογοτεχνίας και η διαμόρφωση από μέρους τους μιας θετικής και σταθερής αναγνωστικής συμπεριφοράς θα πρέπει να αποτελεί έναν από τους βασικούς στόχους της εκπαίδευσης.
* **Η αγάπη για το βιβλίο** δε μεταδίδεται κληρονομικά ούτε αποτελεί μια έμφυτη λειτουργία.
* Αντίθετα, **αποκτάται μέσω μιας μακροχρόνιας και** **συστηματικής παιδείας** που δεν έχει **καταναγκαστικό και υποχρεωτικό χαρακτήρα**  **και καλλιεργείται από τη μικρή ηλικία**, κυρίως με **το παράδειγμα των γονιών** από τους πρώτους μήνες της ζωής ενός παιδιού (Αγγελοπούλου, 1986· Αναγνωστόπουλος,1987· Σωτηροπούλου, 1993· Γιαννικοπούλου, 1998)
* **Η στάση που το παιδί θα αναπτύξει απέναντι στο βιβλίο** και η ποιότητα της σχέσης που θα διαμορφώσει με αυτό στη συνέχεια της ζωής του, **σχετίζονται άμεσα με τις συνθήκες που επικρατούν στο χώρο που μεγαλώνει**: με την **ύπαρξη βιβλίων** και αναγνωστικών ερεθισμάτων στο ευρύτερο και στο στενό περιβάλλον του, καθώς **και με τους τρόπους τους οποίους** θα χρησιμοποιήσουν οι ενήλικοι, γονείς και δάσκαλοι, που εμπλέκονται στην αγωγή του, προκειμένου να προσελκύσουν το ενδιαφέρον του παιδιού για το βιβλίο και να το “εκπαιδεύσουν" στην τέχνη της ανάγνωσης.
* **Παράγοντες που βοηθούν στην προσέγγιση του παιδιού με το λογοτεχνικό βιβλίο**
* **η οικογένεια,**
* **το σχολείο**
* ο δάσκαλος
* οι παιδικές και σχολικές βιβλιοθήκες
* οι εκθέσεις λογοτεχνικών βιβλίων
* οι εφημερίδες και τα περιοδικά
* οι λογοτεχνικές ημερίδες
* οι επισκέψεις λογοτεχνών στο σχολείο
* οι ετήσιες εορταστικές εκδηλώσεις για το παιδικό βιβλίο
* οι καλλιτεχνικές εκδηλώσεις-παραστάσεις
* οι δημιουργικές εργασίες των μαθητών
* **Η οικογένεια,** ως βασικός φορέας των περισσότερων μορφών «άτυπης» εκπαίδευσής του παιδιού, και **το σχολείο** στην ευρύτερή του έννοια, ως κύριος “διεκπεραιωτής” της «τυπικής» εκπαίδευσης του νέου ανθρώπου, αναγνωρίζονται ως οι αντιπροσωπευτικότεροι κοινωνικά και ιδεολογικά προσδιορισμένοι **παράγοντες που επηρεάζουν ουσιαστικά τις φιλαναγνωστικές πρακτικές ή συνήθειες και μπορούν να αναδειχθούν σε κύριους μοχλούς καλλιέργειας της αγάπης για το βιβλίο.**
* **Η οικογένεια,** ανεξάρτητα από το μορφωτικό και το οικονομικό της επίπεδο, μπορεί να προσφέρει στα παιδιά ευκαιρίες συνάντησης με το βιβλίο, ακόμη και αν δεν καλλιεργεί συνειδητά τη θετική στάση απέναντι στην ανάγνωση.
* **Έρευνες έχουν δείξει, βέβαια, ότι τα παιδιά των προνομιούχων κοινωνικών στρωμάτων** εξοικειώνονται νωρίτερα από τα παιδιά λαϊκών ή μικροαστικών στρωμάτων με φιλαναγνωστικές πρακτικές, ενώ **ο ρόλος της μητέρας** αναδεικνύεται σε κάθε περίπτωση καταλυτικός.
* **Ο Ποσλάνιεκ (1990) θεωρούσε το σχολεί**ο **προνομιακό χώρο για την άσκηση δραστηριοτήτων που σχετίζονται με το βιβλίο** και συμβάλλουν αποτελεσματικά στη θεμελίωση και ανάπτυξη της φιλαναγνωσίας.
* Στον όρο σχολείο συμπεριλαμβάνεται και **ο εκπαιδευτικός, ο οποίος παίζει ρόλο διαμεσολαβητή ανάμεσα στο παιδί και το βιβλίο** (Γκίβαλου, 1994) και συμβάλλει στη συγκρότηση της προσωπικότητας του παιδιού, στην καλλιέργεια της γλωσσικής του έκφρασης, τον εμπλουτισμό των γνώσεων και κυρίως την **αισθητική του καλλιέργεια**.
* Σχολική Βιβλιοθήκη
* **Ιδιαίτερος τόπος συνάντησης παιδιού-βιβλίου είναι** η **σχολική βιβλιοθήκη.** Έχει επισημανθεί από πολλούς μελετητές (Κακούρης, 1987· Αναγνωστόπουλος και Δελώνης, 1987· Ντελόπουλος, 1989α) ότι καθοριστικός παράγοντας για την εδραίωση και ανάπτυξη της φιλαναγνωσίας είναι η σωστή οργάνωση και λειτουργία της σχολικής βιβλιοθήκης.
* Έρευνες στον ελλαδικό χώρο έδειξαν ότι ο θεσμός των σχολικών βιβλιοθηκών **υπολειτουργεί, ενώ σε αρκετά σχολεία οι βιβλιοθήκες είναι ανύπαρκτες**
* **Τυπολογία αναγνώστη**
* **Τυπολογία κατά J. A. Appleyard**
* Σύμφωνα με τις μελέτες του J. A. Appleyard (Appleyard, J.A. 1991), διακρίνονται **πέντε τύποι αναγνώστη** που εμφανίζονται εξελικτικά και *συνδέονται κυρίως με την ηλικία, τις εμπειρίες, τις διαθέσεις του και τους διάφορους τρόπους εμπλοκής του παιδιού με το βιβλίο.*
* Πρώτα- πρώτα είναι **ο αναγνώστης ως παίκτης** (reader as player) και αφορά κυρίως το παιδί προσχολικής ηλικίας· ο **αναγνώστης ως ήρωας** και ηρωίδα (reader as hero and heroine) και αφορά το παιδί στη **σχολική ηλικία**· **ο σκεπτόμενος αναγνώστης** (reader as thinker) που αφορά τον αναγνώστη στην εφηβική ηλικία· **τον αναγνώστη ως ερμηνευτή** (reader as interpreter) που αφορά στη μετεφηβική ηλικία· και τον **αναγνώστη ως πολυπράγμονα** (pragmatic reader) που αφορά στην ώριμη ηλικία.
* **Ο αναγνώστης ως πρωταγωνιστής ή ως ήρωας και ηρωίδα**.
* Ανταποκρίνεται στα παιδιά της **σχολικής ηλικίας.**
* Το παιδί- αναγνώστης της σχολικής ηλικίας ανταποκρίνεται σε έναν τύπο αναγνώστη που **ταυτίζεται με τον ήρωα ή την ηρωίδα του βιβλίου**. Μετατρέπεται και γίνεται το κεντρικό πρόσωπο, ο ήρωας ή η ηρωίδα σε ένα μυθιστόρημα ή σε μια ιστορία γεμάτη περιπέτειες και κατορθώματα.
* Η ευκολία με την οποία ταυτίζεται με τους πρωταγωνιστές των λογοτεχνικών αφηγήσεων **εκφράζει την ανάγκη του για «στηρίγματα**» καθώς θέλει να αντιμετωπίσει με θάρρος και αξιοπρέπεια τις δυσκολίες ή γενικώς το «κακό» που αναπαρίσταται στο παιδικό αφήγημα βραχείας ή εκτεταμένης φόρμας.
* **Τελετουργικός αναγνώστης (τελετουργική ανάγνωση)**
* **Εάν το παιδί είναι συνηθισμένο να ακούει κάθε βράδυ μια ιστορία** είναι πολύ φυσικό να επιζητά για μια μεγάλη χρονική περίοδο την ίδια ιστορία και μάλιστα **να διαμαρτύρεται σε οποιαδήποτε τροποποίηση φράσεων και λέξεων** που συνήθως έρχεται από την πλευρά του ενήλικου για μια σειρά από διαφορετικές αιτίες (λάθη, παραλείψεις, κ.λπ.). Ανάλογες διαμαρτυρίες εκφράζονται από τα μικρά παιδιά και στις **διασκευές** **των κλασικών παραμυθιών**, τουλάχιστον αρχικά.
* **Ο τύπος του αναγνώστη-παίχτη ή ο τύπος του χαλαρού αναγνώστη *η διασκεδαστική ανάγνωση***
* Το ίδιο το παιδί σε άλλες στιγμές και συνήθως σε μεγαλύτερη ηλικία ενδέχεται **να ξεφυλλίζει κάποια βιβλία** ανάμεσα σε σωρούς πεταμένων και διασκορπισμένων βιβλίων, **να παρατηρεί κάποιες εικόνες για λίγο,** να επιμένει σε κάποιες άλλες, ίσως για να θυμηθεί κάποια ιστορία παλιά ή απλά για να περάσει η ώρα χωρίς συγκεκριμένο σκοπό.
* **Είναι μια αναγνωστική δραστηριότητα ψυχαγωγίας και χαλάρωσης, όπου κυριαρχεί το ξεφύλλισμα, η παρατήρηση των εικόνων χωρίς συγκεκριμένο σκοπό, η παραμονή σε μια σελίδα.**
* Είναι η κλασική περίπτωση αναγνωστικής συμπεριφοράς που συναντιέται πολύ συχνά **σε ενήλικους αναγνώστες** που ένα βιβλίο θεωρείται κάτι σαν ελεύθερη χαλαρή και δημιουργική απασχόληση.
* **Ανάγνωση εμπλοκής**
* Υπάρχει και η κλασική περίπτωση αναγνωστικής συμπεριφοράς στην οποία το μικρό παιδί, ξεφυλλίζει ένα εικονοβιβλίο και φωνάζει: ***να ένας σκύλος! είναι ο Λάκης μας!***
* Εννοείται ότι ο σκύλος που βλέπει το παιδί στο βιβλίο δεν έχει καμιά σχέση με το σκύλο του σπιτιού του ούτε σχηματικά ούτε χρωματικά, αλλά παρόλα αυτά **το μικρό παιδί εμπλέκεται στην ανάγνωση των εικόνων του σκύλου συνδέοντας και συσχετίζοντας τις εμπειρίες του, τις εικόνες του και τα συναισθήματα του με τον ήρωα του εικονοβιβλίου.**
* Αυτά τα τρία μοντέλα αναγνωστικής συμπεριφοράς (τελετουργική, διασκέδασης και εμπλοκής) μπορεί να ανιχνευτούν κυρίως σε **παιδιά προσχολικής ηλικία**ς αλλά μπορεί και σε **μεγαλύτερες ηλικίες.**
* **Πολλά παιδιά του Δημοτικού για παράδειγμα διαβάζουν βιβλία με πολύ διασκεδαστικό και ψυχαγωγικό τρόπο, κυρίως σε στιγμές που δεν έχουν κάτι καλύτερο να κάνουν.**
* **Άλλα παιδιά επιμένουν να ξαναδιαβάζουν τα ίδια βιβλία παρόλο που απευθύνονται σε μικρότερες ηλικίες και κυρίως για να κοιμηθούν, για να ξεχαστούν.**
* **Tα δικαιώματα του αναγνώστη, σύμφωνα με τον Daniel Pennac.**

**Το παιδί έχει δικαίωμα:**

* **να μη διαβάζει,**
* **να πηδάει σελίδες**
* **να μην τελειώνει ένα βιβλίο**
* **να το ξαναδιαβάζει**
* **να διαβάζει οτιδήποτε**
* **στον μποβαρισμό (ικανοποίηση αισθήσεων)**
* **να διαβάζει οπουδήποτε**
* **να τσαλαβουτάει,**
* **να διαβάζει μεγαλόφωνα**
* **να σιωπά**
* ίσως αν σκεφτούμε αυτά, να απελευθερωθούμε κι εμείς βαδίζοντας με τους μικρούς μας αναγνώστες στους δρόμους της φιλαναγνωσίας.
* **Daniel Pennac**
* Το ρήμα διαβάζω δεν έχει …… προστακτική !
* Αιώνιο το παράπονο δασκάλων και γονιών: Τα σημερινά παιδιά δε διαβάζουν – ούτε καν μυθιστορήματα! Τι να φταίει άραγε; Η τηλεόραση, το Ιντερνετ ή μήπως οι ίδιοι οι γονείς; Ή, ακόμα χειρότερα, το ίδιο το σχολείο; **Ντανιέλ Πενάκ, «Σαν ένα Μυθιστόρημα»** [Εκδ.ΚΑΣΤΑΝΙΩΤΗ, 1999]
* Το παιδί που γνωρίζει τη χρήση των βιβλίων, που έχει συνηθίσει να ακούει ιστορίες και βλέπει τα βιβλία στο οικείο περιβάλλον του, είναι πιθανότερο να ενταχθεί πιο ομαλά στο σχολικό περιβάλλον.
* Σύμφωνα με επιστημονικές έρευνες, **διαβάζοντας μαζί με το παιδί** το βοηθάμε:
* ► να αναπτύξει την ικανότητά του **να χρησιμοποιεί τη γλώσσα**,
* να **εξασκεί τη μνήμη** και **να εμπλουτίζει τη φαντασία** του
* ► να καλλιεργήσει την **κριτική σκέψη** και τη δημιουργική αναζήτηση
* ► να οικοδομήσει μια **δυνατή σχέση με τους γονείς του** και να εξασφαλίσει μια ισορροπημένη συναισθηματική ανάπτυξη
* ► να καλλιεργήσει τις **ηθικές αξίες** του
* ► να βελτιώσει **την ικανότητά του να συγκεντρώνεται** και να μελετά με μεγαλύτερη ευκολία τα μαθήματά του στο σχολείο
* ► να αναπτύξει τη **θέληση για μάθηση** και την **αυτοεκτίμησή** του
* ► να έρθει σε **επαφή με άλλες κουλτούρες και ιδέες** και να διευρύνει τον πνευματικό του ορίζοντα
* ► να εντάξει **το διάβασμα στις καθημερινές του συνήθειες**
* **Η καλλιέργεια της φιλαναγνωσίας είναι η καλύτερη επένδυση για το μέλλον του παιδιού!**
* Διαβάζοντας μαζί μ’ ένα παιδί, από τα πρώτα κιόλας χρόνια της ζωής του, το βοηθάμε να αναπτύξει την περιέργεια που έχει για τον κόσμο και να κατανοήσει καλύτερα τον εαυτό του και τους άλλους.
* Παρακινώντας έναν έφηβο να διαβάσει, τον βοηθάμε να αντιμετωπίσει πολλά προβλήματα της ηλικίας του και να αναπτύξει την αυτοεκτίμησή του.
* ► Σ’ ένα ευχάριστο κι εποικοδομητικό διάλλειμα, επισκεπτόμαστε με το παιδί μας βιβλιοπωλεία ή βιβλιοθήκες και το βοηθάμε να έρθει σε επαφή με τα βιβλία και να εξοικειωθεί μαζί τους.
* **Δραματοποιούμε το περιεχόμενο** του βιβλίου, ή επινοούμε παιχνίδια και δραστηριότητες, μετατρέποντας την ανάγνωση σε μια ευχάριστη εμπειρία.
* ► **Συζητάμε με το παιδί** και μοιραζόμαστε τα συναισθήματα που γεννήθηκαν κατά την ανάγνωση.
* **Ο βιβλιοκριτικός Μάικλ Νόρις Michael Norris** στο τελευταίο τεύχος του περιοδικού «**Τhe Βook Ρublishing Report»** δίνει πέντε συμβουλές στους γονείς που θέλουν να μυήσουν τα παιδιά στη χαρά της ανάγνωσης: το μυστικό, λέει, είναι
* να επιλέγει το παιδί τι θα διαβάσει από λίστα την οποία θα έχει φτιάξει ο γονιός,
* να μην τηρείται αυστηρά η κατηγοριοποίηση των βιβλίων ανά ηλικία,
* **να μη λένε οι γονείς στα παιδιά** τι διάβαζαν εκείνοι όταν ήταν μικροί,
* να μην παρουσιάζουν σαν υποχρεωτική «δουλειά» την ανάγνωση και
* να αφήνουν το παιδί να συνεννοείται απευθείας με τον υπάλληλο του βιβλιοπωλείου.

**Η προώθηση της ανάγνωσης στο Ηνωμένο Βασίλειο, στη Γερμανία και στην Ιταλία**

* **Ηνωμένο Βασίλειο**
* Σε εθνικό επίπεδο δραστηριοποιείται για περισσότερα από ογδόντα (80) χρόνια η **Booktrust, μια ανεξάρτητη, μη κερδοσκοπική οργάνωση που έχει ως κύριο στόχο της**  **την ενθάρρυνση ατόμων κάθε ηλικίας, κουλτούρας και δυνατοτήτων, "να εμπιστευτούν" το βιβλίο και να βιώσουν τη θετική επίδραση της ανάγνωσης και της γραφής σε ολόκληρη τη ζωή τους.**
* Το πρόγραμμα έχει υιοθετήσει ένα καινοτόμο μοντέλο συνεργασίας με τους εκδότες παιδικών βιβλίων:
* την **παραγωγή πακέτων με βιβλία για παιδιά** (Bookstart packs).
* **Το πρώτο πακέτο**, το οποίο απευθύνεται στα μωρά κατά τον πρώτο χρόνο της ζωής τους (Bookstart baby pack), προσφέρεται στους γονείς από τον προσωπικό τους επισκέπτη υγείας και περιέχει, εκτός από τα **παιδικά βιβλία, ένα φυλλάδιο με οδηγίες προς τους γονείς για τον τρόπο χρήσης των βιβλίων**
* **Το δεύτερο πακέτο** (Bookstart Treasure Chest), το οποίο απευθύνεται σε παιδιά προσχολικής ηλικίας (3-4 ετών) **διανέμεται από νηπιαγωγούς**
* **και περιέχει βιβλία ειδικά επιλεγμένα για νήπια, έντυπο με οδηγίες και προτάσεις για την ανάγνωσή τους, κ.ά**
* Υπάρχουν επίσης πακέτα με βιβλία για παιδιά που έχουν προβλήματα όρασης (Booktouch) ή ακοής (Bookshine), καθώς και για παιδιά που οι γονείς τους δεν έχουν ως πρώτη τους γλώσσα την αγγλική.
* Η προώθηση της ανάγνωσης
στο Ηνωμένο Βασίλειο, στη Γερμανία και στην Ιταλία
* Με τη συνεργασία και την οικονομική στήριξη του βρετανικού Υπουργείου Παιδείας υλοποιεί από το 2007 τη δράση **Boys into Books**
* Η δράση αφορά αποκλειστικά τα  **αγόρια-αναγνώστες και στοχεύει (με την προσφορά βιβλίων, καρτών, αφισών, κ.ά.) να αντιστρέψει την κακή σχέση των αγοριών με το βιβλίο, φέρνοντάς τα πιο κοντά στη βιβλιοθήκη και πείθοντάς τα να αγαπήσουν το διάβασμα.**
* **Γερμανία**
* Στη Γερμανία ο κύριος φορέας σχεδιασμού και οργάνωσης προγραμμάτων για την προώθηση της ανάγνωσης είναι το **Ίδρυμα Ανάγνωσης (Stiftung Lesen)**
* Η προώθηση της ανάγνωσης υλοποιείται μέσα από δράσεις που απευθύνονται σε όλες τις ηλικιακές ομάδες, ενώ **σε αρκετές περιπτώσεις ξεκινά πριν ακόμη γεννηθεί το παιδί, με την ενημέρωση των γονέων του.**
* **Η δημοτική βιβλιοθήκη**, σε συνεργασία με τις γυναικολογικές κλινικές και τα μαιευτήρια της πόλης, **διανέμει φυλλάδια** στα **νεαρά άτομα που περιμένουν παιδί**, στοχεύοντας στην ενημέρωση των γονέων για τα οφέλη της ανάγνωσης στη νοητική και ψυχο-συναισθηματική ανάπτυξη του ατόμου και για τη σπουδαιότητα της επαφής του νεογέννητου με τα βιβλία.
* Η προώθηση της ανάγνωσης
στο Ηνωμένο Βασίλειο, στη Γερμανία και στην Ιταλία
* Στο κρατίδιο Sachsen εφαρμόστηκε το πρόγραμμα **Lesestart - Mit Büchern wachsen**
* ► Η διαδικασία υλοποίησης του προγράμματος ξεκινά όταν το μωρό, σε **ηλικία 10-12 μηνών, επισκέπτεται τον παιδίατρο** για τον καθιερωμένο ιατρικό έλεγχο.
* **Ο παιδίατρος προσφέρει στους γονείς** του ένα «**Lesestart-set»**, δηλαδή ένα πακέτο, όπου περιλαμβάνονται όλα όσα χρειάζεται ένα μωρό για το ξεκίνημα της σχέσης του με το βιβλίο:
* **ένα εικονοβιβλίο, ένα mini βιβλίο, συμβουλές προς τους γονείς, poster, ένα DVD και πολλές χρήσιμες πληροφορίες για τις δράσεις και τις προσφορές της τοπικής βιβλιοθήκης.**
* **Mit Büchern wachsen**
* ► Όταν το παιδί **γίνει τριών ετών** οι γονείς παραλαμβάνουν από τη βιβλιοθήκη **τo δεύτερο πακέτο** με ανάλογο υλικό.
* ► Τέλος, **μόλις το παιδί εγγραφεί στο Δημοτικό Σχολείο** παίρνει το **τρίτο του πακέτο.**